### 15.    Beslutning om deltagelse i Frikommuneforsøget 2016-2019 på [adresse]

**Åbent**

Sagsnr.: 326-2016-23703       J.nr.: 27.03.00           Dokumentnr.:
326-2016-150769

**Sagstype**

Beslutning.

**Resume og sagens baggrund**

Slagelse Kommune søger i juni om at blive frikommune i
forhold til at sikre bedre muligheder for at skabe botilbud, som dækker
borgerens behov. Slagelse Kommune har derfor kontaktet Kalundborg Kommune om
muligt samarbejde herom. Det indebærer, at Kalundborg Kommune i en
tidsbegrænset periode kan afprøve muligheden for at indføre betingede klausuler
i lejekontrakter på kommunens egne botilbud, der leveres efter Almenboliglovens
§ 105.

**Indstillinger**

Direktøren indstiller, at Kalundborg Kommune i samarbejde
med Slagelse Kommune søger om at deltage som frikommune.

**Behandling**

Socialudvalget, Økonomiudvalget, Kommunalbestyrelsen.

**Sagsfremstilling**

På socialområdet bliver kommunerne udfordret af
lejelovgivningen i almene boliger i forhold til at kunne opsige lejemålet i de
botilbudslignende boliger efter Almenboliglovens § 105. Det drejer sig især om
de situationer, hvor borgeren ikke længere vil samarbejde om indsatsen. Det kan
også være når borgerens behov for hjælp og støtte ændrer sig, og botilbuddet
ikke længere kan dække borgerens behov.

Borgere visiteret til boliger efter denne lovgivning, indgår
en lejekontrakt med boligselskabet. Det betyder, at det kun er udlejer, der kan
opsige borgeren. Dermed har den visiterende myndighed ingen mulighed for at
flytte borgeren til en boligform, der bedre passer til borgerens behov.

Det betyder, at specifikke borgere kan optage pladser, som
kommunen ikke kan benytte. Derfor er kommunen nødsaget til at købe plads til
anden borger andet sted eller uden for kommunen. Dette påfører kommunen en
merudgift.

Der er derfor et behov for, at kommunen kan ophæve
lejekontrakten, når borgerens behov ikke længere kan dækkes i den visiterede
boligform.

For at kunne dække borgerens behov med det rette botilbud,
er det derfor nødvendigt, at der ved visitation til bolig efter Almenboligloven
§ 105 indføres betingede klausuler i lejekontrakterne. Af klausulerne skal det
fremgå, at betingelsen for at opretholde lejemålet er modtagelse af
socialpædagogisk støtte efter lov om social service § 85.

*Frikommuneforsøget*

Hensigten med forsøget er at give kommunerne mulighed for at
prøve helt nye måder at styre opgaveløsningen på. Formålet er at få ny viden og
erfaringer, som kan bidrage til forenkling af statslige regler og erfaring med
nye løsninger, der samlet understøtter en bedre og mere effektiv lokal styring.
Der er alene tale om kontrakter, som gælder, når nye borgere flytter ind.

At være frikommune betyder, at kommunerne får mulighed for
fritagelse fra statslige krav og regler. Dette gælder blandt andet proces- og
dokumentationskrav, eller ændret regelgrundlag.

Der kan ikke laves forsøg som er i strid med grundloven
eller EU regler, der giver frikommunerne økonomiske fordele på bekostning af
andre eller bryder afgørende med borgernes retssikkerhed.

Frikommuneforsøget om, at kommunen i højere grad fokuserer
på resultater og kvalitet frem for at fokusere på processer og regler.

I forsøget er det en forudsætning, at der etableres
frikommunenetværk bestående af op til 6 kommuner. Ansøgningsfristen er 1. juni
2016. Regeringen vil derefter inden sommerferien udpege syv frikommunenetværk
som deltager i frikommuneforsøget 2016-2019. Herefter skal der udarbejdes
ansøgninger om de konkrete forsøg, der ønskes udført i netværket, første frist
for ansøgning vil være 1. november.

Det er muligt for op til seks kommuner at gå sammen om at
søge om at blive et netværk inden for et tema. En kommune kan deltage i flere
netværk.

**Økonomiske konsekvenser**

Vurderingen er, at kommunen kan opnå en besparelse på op til
30 % af døgntaksten ved det rette match mellem borgernes behov og
botilbud.

**Socialudvalgets møde den 10.
maj 2016:**

Anbefales.

**Økonomiudvalgets møde den 18.
maj 2016:**

Anbefaler Socialudvalgets indstilling.

Steve Knudsen, Ø, tog forbehold.